text: सुभाष चन्द्र बोस (बांग्ला: সুভাষচন্দ্র বসু उच्चारण: शुभाष चॉन्द्रो बोशु,  ओड़िआ:ସୁଭାଷଚନ୍ଦ୍ର ବୋଷ उच्चारण: सुभास चॅन्द्रॅ बोसॅ, जन्म: 23 जनवरी 1897, मृत्यु: 18 अगस्त 1945) भारत के स्वतन्त्रता संग्राम के अग्रणी तथा सबसे बड़े नेता थे। द्वितीय विश्वयुद्ध के दौरान, अंग्रेज़ों के खिलाफ लड़ने के लिये, उन्होंने जापान के सहयोग से आज़ाद हिन्द फौज का गठन किया था। उनके द्वारा दिया गया जय हिंद का नारा भारत का राष्ट्रीय नारा बन गया है। "तुम मुझे खून दो मैं तुम्हे आजादी दूँगा" का नारा भी उनका था जो उस समय अत्यधिक प्रचलन में आया।भारतवासी उन्हें नेता जी के नाम से सम्बोधित करते हैं।